gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9429, del 16-09-2022 (2022/8258)

RESOLUCIÓ de 12 de setembre de 2022, per la qual es fa públic el resultat del concurs per a la provisió de places de professorat contractat doctor convocades per la Resolució de data 3 de juny de 2022, del Rectorat de la Universitat Jaume I de Castelló.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9429

Data del DOGV
:   16-09-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/8258


Data del document
:   12-09-2022

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 12 de setembre de 2022, per la qual es fa públic el resultat del concurs per a la provisió de places de professorat contractat doctor convocades per la Resolució de data 3 de juny de 2022, del Rectorat de la Universitat Jaume I de Castelló. [2022/8258]  
Vista la proposta formulada per les comissions nomenades per a jutjar els concursos públics per a la provisió de les places, i després que les persones proposades hagen acreditat que compleixen els requisits a què al·ludeix l'article 14.3 del Reglament per al desenvolupament dels concursos d'accés a cossos de funcionariat docent universitari i dels concursos de selecció de professorat contractat doctor de la Universitat Jaume I.  
  
Aquest rectorat, d'acord amb les competències conferides per la legislació vigent, resol contractar, en règim laboral amb caràcter indefinit, a:  
  
Nom Àrea de Coneixement Departament  
Ana Folch Ayora Infermeria Unitat Predepartamental d'Infermeria  
María Reyes Beltrán Valls Didàctica de l'Expressió Corporal Educació i Didàctiques Específiques  
  
  
Contra aquesta resolució, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, es pot interposar amb caràcter potestatiu, recurs de reposició davant el mateix òrgan que va dictar l'acte contra el qual es recorre en el termini d'un mes comptador des de l'endemà de la recepció d'aquesta notificació, o bé directament interposar recurs contenciós administratiu davant del Jutjat Contenciós Administratiu de Castelló de la Plana, dins del termini de dos mesos comptadors des de l'endemà de la recepció de la notificació.  
Tot açò sense perjudici de qualsevol altre recurs o acció que es considere procedent.  
  
Castelló de la Plana, 12 de setembre de 2022.- La rectora, p. d. (R 24 maig 2022; DOGV 27 de maig), vicerector d'Ordenació Acadèmica i Professorat: Joaquín Beltrán Arandes.
Diari Oficial de la Generalitat Valenciana


Sumari del DOGV 9337, del 12-05-2022 (2022/3461)

Bases de la convocatòria número 22/07, del procés selectiu per a cobrir per funcionari o funcionària de carrera una plaça de tècnic o tècnica mitjans de gestió.
----------------------------------------------------------------------------------------------------------------------------------------------------------------

### Dades del document

Número de DOGV
:   9337

Data del DOGV
:   12-05-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/3461


Data del document
:   20-04-2022

Organisme emissor
:   Ajuntament de Calp

Tipus de document
:   Anunci

Descriptors 

:   * Calp
    * concurs administratiu

Bases de la convocatòria número 22/07, del procés selectiu per a cobrir per funcionari o funcionària de carrera una plaça de tècnic o tècnica mitjans de gestió. [2022/3461]  
En el Butlletí Oficial de la Província d'Alacant número 74, de data 20 d'abril de 2022, s'han publicat les bases que han de regir la convocatòria 22/07, per a cobrir per funcionari de carrera una plaça de tècnic/a mitjans de gestió, promoció interna, enquadrada en l'escala d'administració general, subescala de gestió, grup de classificació A, subgrup A2 i la resta d'emoluments que corresponguen segons la legislació vigent i acords municipals. Sistema de selecció: concurs oposició.  
  
El termini de presentació d'instàncies serà de vint dies naturals comptats a partir de l'endemà de la publicació d'aquest anunci en el Boletín Oficial del Estado. Els successius anuncis relacionats amb aquesta convocatòria es publicaran únicament al tauler d'edictes municipal i, si escau, en el Butlletí Oficial de la Província d'Alacant i en la seu electrònica de l'Ajuntament.  
Cosa que es fa pública, per a general coneixement i efectes oportuns.  
  
Calp, 20 d'abril de 2022.- El cinqué tinent d'alcalde: Fernando Ortiz Morón.
Diari Oficial de la Generalitat Valenciana


Sumari del DOGV 9265, del 27-01-2022 (2022/119)

Oferta d'ocupació pública ordinària de l'any 2021.
--------------------------------------------------

### Dades del document

Número de DOGV
:   9265

Data del DOGV
:   27-01-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/119


Data del document
:   28-12-2021

Organisme emissor
:   Ajuntament de la Vall d'Uixó

Tipus de document
:   Anunci

Descriptors 

:   * Vall d'Uixó, la
    * concurs administratiu

Oferta d'ocupació pública ordinària de l'any 2021. [2022/119]  
De conformitat amb allò preceptuat en l'article 1, in fine, de l'art. 70 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'Empleat Públic, el termini màxim per a la convocatòria dels corresponents processos selectius serà de tres anys, a comptar des de la data de publicació en l'últim butlletí públic.  
Cosa que es fa pública per a coneixement general.  
  
La Vall d'Uixó, 28 de desembre de 2021.- L'alcaldessa: Tania Baños Martos.
Diari Oficial de la Generalitat Valenciana


Sumari del DOGV 9372, del 30-06-2022 (2022/5945)

Informació pública de la declaració ambiental i territorial estratègica del Pla d'ordenació detallada de Castelló de la Plana.
------------------------------------------------------------------------------------------------------------------------------

### Dades del document

Número de DOGV
:   9372

Data del DOGV
:   30-06-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/5945


Data del document
:   21-06-2022

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * pla d'urbanisme
    * administració local

Informació pública de la declaració ambiental i territorial estratègica del Pla d'ordenació detallada de Castelló de la Plana. [2022/5945]  
La Junta de Govern Local de l'Ajuntament de Castelló de la Plana, en sessió celebrada el 16 de juny de 2022, va adoptar l'acord que en la part dispositiva indica el següent:  
«Primer. Emetre la declaració ambiental i territorial estratègica del Pla d'ordenació detallada de Castelló de la Plana (codi de validació 90SBO3I9R0Q8DNMS7N06LMIBI), i incorporar al Pla les determinacions finals assenyalades en el punt K d'aquesta.  
  
Segon. Publicar la resolució de la declaració ambiental i territorial estratègica del pla d'ordenació detallada de Castelló de la Plana en el Diari Oficial de la Generalitat Valenciana i posar-la a la disposició del públic en el web municipal a través de l'enllaç https://www.plageneralcastello.es/»  
La resolució de la declaració ambiental i territorial estratègica no és susceptible de cap recurs per considerar-se acte de tràmit, sense perjudici dels recursos que, si és el cas, pertoquen en via contenciosa administrativa contra l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
Cosa que es fa pública per a general coneixement i efectes.  
  
Castelló de la Plana, 21 de juny de 2022.- L'alcaldessa: Amparo Marco Gual.
Diari Oficial de la Generalitat Valenciana


Sumari del DOGV 9267, del 31-01-2022 (2022/214)

Convocatòria i bases del procés selectiu per a cobrir dues places d'agent de policia local i per a la formació d'una borsa de treball temporal per a nomenament d'interins.
---------------------------------------------------------------------------------------------------------------------------------------------------------------------------

### Dades del document

Número de DOGV
:   9267

Data del DOGV
:   31-01-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/214


Data del document
:   10-01-2022

Organisme emissor
:   Ajuntament d'Agullent

Tipus de document
:   Anunci

Descriptors 

:   * Agullent
    * concurs administratiu

Convocatòria i bases del procés selectiu per a cobrir dues places d'agent de policia local i per a la formació d'una borsa de treball temporal per a nomenament d'interins. [2022/214]  
Per la Resolució d'alcaldia número 2021-0458, de 18 de novembre de 2021, es van aprovar les bases específiques i la convocatòria per a cobrir en propietat dues places d'agent de la policia local, una pel torn lliure i una pel torn de mobilitat, grup C, subgrup C1, vacants en la plantilla de funcionaris de carrera de l'Ajuntament d'Agullent, i formació de borsa de treball temporal per a nomenament d'interins. Expedient 202/2021.  
En el Butlletí Oficial de la Província de València número 235, de 7 de desembre de 2021, s'han publicat íntegrament les bases que han de regir la convocatòria per a cobrir en propietat dues places d'agent de la policia local, una pel torn lliure i una pel torn de mobilitat.  
  
El termini de presentació de sol·licituds serà de 20 dies hàbils a comptar de l'endemà de la publicació d'aquest anunci en el Diari Oficial de la Generalitat Valenciana (DOGV).  
Els successius anuncis referents a aquesta convocatòria, quan siguen conformes amb les bases, es faran públics en la forma prevista en les bases i en el tauler d'anuncis de la seu electrònica de l'Ajuntament d'Agullent (www.agullent.es).  
  
Agullent, 10 de gener de 2022.- L'alcalde: Pau Muñoz González.
Diari Oficial de la Generalitat Valenciana


Sumari del DOGV 9385, del 18-07-2022 (2022/6837)

CORRECCIÓ d'errades en la publicació de la Resolució de 7 de juliol de 2022, del director general de Medi Natural i Avaluació Ambiental, de desplegament de l'Ordre 1/2019, d'11 de juliol, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es fixen els períodes hàbils i les normes de caça en les zones comunes i s'estableixen altres regulacions en els vedats de caça i zones de caça controlada a la Comunitat Valenciana, per a l'inici de la temporada 2022/2023.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9385

Data del DOGV
:   18-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6837


Data del document
:   14-07-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Correcció d'errades

Correcció d'errades

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * animal de caça
    * legislació
    * regulació de la caça
    * fauna

CORRECCIÓ d'errades en la publicació de la Resolució de 7 de juliol de 2022, del director general de Medi Natural i Avaluació Ambiental, de desplegament de l'Ordre 1/2019, d'11 de juliol, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es fixen els períodes hàbils i les normes de caça en les zones comunes i s'estableixen altres regulacions en els vedats de caça i zones de caça controlada a la Comunitat Valenciana, per a l'inici de la temporada 2022/2023. [2022/6837]  
Advertida una errada en la signatura de la publicació de la Resolució de 7 de juliol de 2022, del director general de Medi Natural i Avaluació Ambiental, de desplegament de l'Ordre 1/2019, d'11 de juliol, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es fixen els períodes hàbils i les normes de caça en les zones comunes i s'estableixen altres regulacions en els vedats de caça i zones de caça controlada a la Comunitat Valenciana, per a l'inici de la temporada 2022/2023, publicada en el Diari Oficial de la Generalitat Valenciana número 9383, de 14 de juliol de 2022, es procedeix a efectuar l'oportuna rectificació:  
  
En la signatura, on diu: Benjamí Pérez Rocher;   
  
Ha de dir: Julio Ramón Gómez Vivo.  
  
València, 14 de juliol de 2022.- El director general de Medi Natural i d'Avaluació Ambiental: Julio Ramón Gómez Vivo.
Diari Oficial de la Generalitat Valenciana


Sumari del DOGV 9381, del 12-07-2022 (2022/6544)

ACORD d'1 de juliol de 2022, del Consell, d'autorització de l'expedient de rescabalament ERESAR/2022/08R09/3, per obligacions contretes en 2021 i 2022.
-------------------------------------------------------------------------------------------------------------------------------------------------------

### Dades del document

Número de DOGV
:   9381

Data del DOGV
:   12-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6544


Data del document
:   01-07-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Acord

Descriptors 

:   * Vicepresidència i Conselleria d'Igualtat i Polítiques Inclusives

ACORD d'1 de juliol de 2022, del Consell, d'autorització de l'expedient de rescabalament ERESAR/2022/08R09/3, per obligacions contretes en 2021 i 2022. [2022/6544]  
D'acord amb els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la vicepresidenta del Consell i consellera d'Igualtat i Polítiques Inclusives, el Consell, amb la deliberació prèvia,  
  
ACORDA  
  
Primer  
Autoritzar l'aprovació per la persona titular de la Vicepresidència i Conselleria d'Igualtat i Polítiques Inclusives de l'expedient de rescabalament ERESAR/2022/08R09/3 per la prestació de serveis de gestió integral, estades (majors), i serveis de manteniment, neteja, animació sociocultural, subministrament de queviures, productes de neteja i servei de farmàcia en centres dependents de la Vicepresidència i Conselleria d'Igualtat i Polítiques Inclusives durant els mesos de març 2021, maig 2021, novembre 2021 i desembre de 2021 i gener a març de 2022, per un import de 522.520,06 - (IVA inclòs).  
  
Segon  
Autoritzar la imputació al pressupost corrent del 2022, de les obligacions econòmiques generades en 2021, per un import total de 129.751,95 - (IVA inclòs).  
  
València, 1 de juliol de 2022  
  
La consellera secretària,  
AITANA MAS MAS
Diari Oficial de la Generalitat Valenciana


Sumari del DOGV 9447, del 11-10-2022 (2022/8997)

ACORD de 30 de setembre de 2022, del Consell, d'autorització de l'expedient de rescabalament 5/2022 LABORA Servei Valencià d'Ocupació i Formació (ERESAR/2022/09R09/3) per obligacions contretes a favor de les empreses THYSSENKRUPP Elevadores, SLU, i EULEN, SA.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9447

Data del DOGV
:   11-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/8997


Data del document
:   30-09-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Acord

Descriptors 

:   * Conselleria d'Economia Sostenible, Sectors Productius, Comerç i Treball

ACORD de 30 de setembre de 2022, del Consell, d'autorització de l'expedient de rescabalament 5/2022 LABORA Servei Valencià d'Ocupació i Formació (ERESAR/2022/09R09/3) per obligacions contretes a favor de les empreses THYSSENKRUPP Elevadores, SLU, i EULEN, SA. [2022/8997]  
En aplicació del que es disposa als articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta del conseller d'Economia Sostenible, Sectors Productius, Comerç i Treball, el Consell, amb la deliberació prèvia, en la reunió del 30 de setembre de 2022,  
  
ACORDA  
  
Autoritzar l'aprovació pel titular de la Conselleria d'Economia Sostenible, Sectors Productius, Comerç i Treball de l'expedient de rescabalament 5/2022 a conseqüència dels serveis prestats a LABORA Servei Valencià d'Ocupació i Formació per les empreses THYSSENKRUPP Elevadores, SLU (CIF I25804433) i EULEN, SA (CIF U49154303), per a la conservació i manteniment dels aparells elevadors propietat de LABORA Servei Valencià d'Ocupació i formació, per als centres SERVEF de Formació, durant el període comprés entre el 19 de setembre de 2021 i el 5 de maig de 2022, tots dos inclusivament, per un import de tres mil dos-cents dèsset amb trenta-nou cèntims (3.217,39 ?) IVA inclòs.  
  
València, 30 de setembre de 2022  
  
La consellera secretària,  
AITANA MAS MAS
Diari Oficial de la Generalitat Valenciana


Sumari del DOGV 9261, del 21-01-2022 (2022/355)

Extracte de la Resolució de 20 de desembre de 2021, de la vicerectora d'Estudis i Política Lingüística, de la Universitat de València, per la qual es convoquen els «Premis Fernando Sapiña» 2022 a la qualitat lingüística en l'elaboració de materials docents en valencià i en anglès.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9261

Data del DOGV
:   21-01-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/355


Data del document
:   20-12-2021

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 20 de desembre de 2021, de la vicerectora d'Estudis i Política Lingüística, de la Universitat de València, per la qual es convoquen els «Premis Fernando Sapiña» 2022 a la qualitat lingüística en l'elaboració de materials docents en valencià i en anglès. [2022/355]  
BDNS (identif.): 606272.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions   
  
(https://www.infosubvenciones.es/bdnstrans/GE/es/convocatoria/606272)  
  
Primer. Beneficiaris  
Personal docent i investigador de la Universitat de València.  
  
Segon. Objecte:  
Premiar l'elaboració de materials docents en valencià i en anglès amb la màxima qualitat lingüística.  
  
Tercer. Bases reguladores  
Resolució i bases reguladores publicades en l'URL:   
www.uv.es/llengues/premismaterials  
  
Quart. Quantia  
Import total de la convocatòria: 80.000 euros.  
Materials docents: fins a 4.000 euros màxim per a cada premi.  
Es pot optar a diversos premis però el total atorgat no pot superar els 4.000 euros anuals.  
S'aplicarà la retenció d'IRPF legalment establerta.  
  
Cinqué. Termini de presentació de sol·licituds  
Les sol·licituds es poden presentar en qualsevol moment entre l'endemà de la publicació de la convocatòria en el DOGV i el 15 de novembre de 2022.  
  
Sisé. Altres dades  
La versió del material docent revisada pel Servei de Llengües haurà d'estar disponible per als alumnes en l'aula virtual de l'assignatura corresponent i en el Repositori d'Objectes Digitals per a l'Ensenyament, la Recerca i la Cultura (roderic.uv.es).  
  
València, 20 de desembre de 2021.- La rectora, p. d. (DOGV 18.01.2021), la vicerectora d'Estudis i Política Lingüística: Isabel Vázquez Navarro.
Diari Oficial de la Generalitat Valenciana


Sumari del DOGV 9393, del 28-07-2022 (2022/6634)

Informació publica de la proposta de modificació puntual número 33 del Pla general d'ordenació urbana.
------------------------------------------------------------------------------------------------------

### Dades del document

Número de DOGV
:   9393

Data del DOGV
:   28-07-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/6634


Data del document
:   11-07-2022

Organisme emissor
:   Ajuntament d'Ibi

Tipus de document
:   Anunci

Descriptors 

:   * Ibi
    * pla d'urbanisme
    * administració local

Informació publica de la proposta de modificació puntual número 33 del Pla general d'ordenació urbana. [2022/6634]  
Per l'Ajuntament Ple, en sessió ordinària celebrada el 07.07.2022 es va acordar sotmetre a informació pública la proposta de modificació puntual núm. 33 del Pla general d'ordenació urbana, que conté a més el conveni urbanístic de planejament i expropiatori de mutu acord, relatiu a una parcel·la resultant EQ 67 amb una superfície de 1.537,68 m² a segregar de la finca matriu núm. 14164.  
La informació pública s'anunciarà mitjançant edicte en el Diari Oficial de la Generalitat Valenciana i en premsa escrita de gran difusió a fi que els particulars i entitats públiques puguen presentar al·legacions durant el termini de 45 dies, comptat des de l'endemà a la publicació de l'edicte en el mencionat diari oficial.  
La documentació estarà disponible en la pàgina web d'aquest ajuntament, www.ibi.es  
Cosa que es fa pública a l'efecte del que es disposa en l'article 61 del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge.  
  
  
Ibi, 11 de juliol de 2022.- La tinenta d'alcalde: Santiago Cózar Valls.